Raimond Michel yefka-d tamḥezt n tmiḍrant-agi n wungal akka: Deg tazwara n tasut tis 12 ungal yettwehhi ɣer tutlayt tafessast, i yemgarden d tlatinit. Anamek wis sin n wawal ungal: d aḍris s tutlayt tafessast i yellan d tasuɣilt n uḍris s tlaṭinit [] Awal ungal yedda alammi yesɛa anamek n yal adlis yettwarun s tutlayt tafessast, ladɣa idlisen n usugen i yemgaraden d tezlatin n usɣal. Imi tizlit n usɣal d asefru yettwacnan, ma yella d ungal d asefru yettwarun. Tizlit n usɣal tettalles-d tidyanin timeqqranin, i yeḍran ɣef ljal n temsalt tameqqrant, ma yella d ungal yettalles-d tadyant: anda asaḍ ad d-yemmager uguren deg ubri-ines iwakken ad yaweḍ lebɣi-ines, s umata ad yerbeḥ ul n tlemẓit, tin iwumi yessefkfell-as ad as-d-ibeggen leḥmal-ines, tirrugza d wazal-is(1).